Bjarni Kristinn Þorsteinsson er Vestlendingur ársins 2006 Vestlendingur ársins 2006 er Bjarni Kristinn Þorsteinsson , slökkviliðsstjóri í Borgarnesi . Það er Skessuhorn – fréttaveita Vesturlands sem veitir þessa viðurkenningu árlega , nú í 9. skiptið . Lesendur Skessuhorns sendu inn tilnefningar og fékk Bjarni Kristinn flest atkvæði , en alls fengu 38 einstaklingar tilnefningar . Í 2. til 9. sæti með þrjár tilnefningar eða fleiri voru í stafrófsröð : Andrés Konráðsson Loftorku Borgarnesi , Ármann Ármannsson Mið Fossum , Ásdís Ingimarsdóttir Borgarnesi , Kjartan og Sigríður Margrét í Landsnámssetri Íslands , Ragnheiður Runólfsdóttir Akranesi , Sigurborg Sandra Pétursdóttir Grundarfirði , Slökkvilið Akraness og Vilhjálmur Birgisson formaður VLFA . Viðurkenninguna hlýtur Bjarni fyrir hönd allra þeirra sem þátt tóku í farsælu björgunar - og slökkvistarfi á Mýrum í mars á sl. ári og sem tókst einkar vel miðað við aðstæður sem líkja má við hamfarir . Uppúr stóð að fólki , fénaði og mannvirkjum var bjargað og talið er að gróður muni að mestu leyti jafna sig í tímans rás . Bjarni Kristinn er slökkviliðsstjóri í Borgarnesi og féll það því í hans hlut að stjórna slökkvistarfi á Mýrum en að því kom einnig fjöldi annarra slökkviliða , björgunarsveitir , bændur og aðrir sjálfboðaliðar . Í ítarlegu viðtali sem birtist við Bjarna Kristinn í Skessuhorni í dag segist hann einungis taka við viðurkenningunni fyrir hönd allra þeirra er þarna komu að málum , jafnt slökkviliðs - og björgunarmönnum , bændum , lögreglu , matráðum og öðrum sem lögðu hönd á plóg í þessum tveggja til þriggja sólarhringa slag við elda sem ógnuðu bæði mönnum , skepnum og mannvirkjum . Bjarni segir það af og frá að þessi heiður tilheyri honum einum . Á myndinni er Bjarni Kristinn Þorsteinsson , Vestlendingur ársins 2006 .